AJA วิ่งแรง 16% โบรกมองเทคนิคขาขึ้น ลุ้นทดสอบแนวต้าน 0.55 บ.
AJA บวกแรง 16% โบรกมองเทคนิคขาขึ้น ลุ้นทดสอบแนวต้าน 0.55 บ. โดยล่าสุดราคาอยู่ที่ระดับ 0.50 บ. บวก 0.07 บ. หรือ 16.28% ด้วยมูลค่าการซื้อขาย 300 ลบ.
AJA บวกแรง 16% โบรกมองเทคนิคขาขึ้น ลุ้นทดสอบแนวต้าน 0.55 บ. โดยล่าสุดอยู่ที่ระดับ 0.50 บ. บวก 0.07 บ. หรือ 16.28% ด้วยมูลค่าการซื้อขาย 300 ลบ.
3 ก.ย. 2564

ผู้สื่อข่าวรายงานว่า ราคาหุ้น บริษัท เอเจ แอดวานซ์ เทคโนโลยี จำกัด (มหาชน) หรือ AJA ณ เวลา 10.30 น. อยู่ที่ระดับ 0.50 บาท บวก 0.07 บาท หรือ 16.28% สูงสุดที่ระดับ 0.53 บาท ต่ำสุดที่ระดับ 0.44 บาท ด้วยมูลค่าการซื้อขาย 300 ล้านบาท

ด้านบริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์ ว่า ราคาหุ้น AJA ปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นทำจุดสูงสุดใหม่ ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัด แนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60
ทั้งนี้ แนะนำซื้อโดยมีแนวรับที่ 0.43 บาท และ 0.42 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 0.48 บาท และ 0.55 บาท เป็นจุดขายทำกำไร
STOP LOSS ถ้าราคาหุ้นปิดต่ำกว่า 0.40 บาท